කාර්ලෝ ඇකුටිස්

කාර්ලෝ ඇකුටිස් (3 මැයි 1991 – 12 ඔක්තොම්බර් 2006) යනු, 2006 වසරෙහිදී වයස අවුරුදු 15 වෙත්ම ලියුකේමියා රෝගයෙන් මිය යෑමට පෙර එතුමාගේ ජීවිතයෙහි හර තේමාවවූ දිව්‍ය සත්ප්‍රසාද වන්දනය වෙනුවෙන් සංගණ්‍ය වූ බ්‍රිතාන්‍යයෙහි උපන් ඉතාලියානු  යෞවනයෙක් විය. 2013 වසරෙහිදී, එතුමා ශුද්ධවරයට එසවීම සඳහා මූල අභිප්‍රායක් විවෘත කෙරිණි. ශුද්ධෝත්තම ෆ්‍රැන්සිස් (xiv)පාප්වහන්සේ විසින් 2020 ඔක්තොම්බර් 10 දිනදී එතුමා  භාග්‍යවන්ත ධූරයට ඔසවන ලදි. දෙවන ප්‍රාතිහාර්යයක්ද ඇකුටිස් තුමාගේ මැදිහත්වීම සමග සිදුවූ බවට 2024 වසරෙහි මැයි මාසයෙහිදී ස්ඵුට කිරීමත් සමග ෆ්‍රැන්සිස් පාප්වහන්සේ විසින් 2024 ජූලි මාසයෙහිදී ඇකුටිස් තුමා ශුද්ධවරයට එසවීම සඳහා කටයුතු කරගෙන යෑමට අවසරය ලබාදුන් අතර, එය සිදුකිරීමට මුලින් සැලසුම් කර තිබුනේ 2025 අප්‍රේල් 27 දිනදී වූ නමුත්, 2025 අප්‍රේල් 21 දිනදී සිදුවූ ශුද්ධෝත්තම ෆ්‍රැන්සිස් පාප් වහන්සේගේ ස්වර්ගස්ථවීම හේතුවෙන් වතිකානුව දන්වා සිටියේ එතුමාගේ ශුද්ධවරයට එසවීම කල් දමනු ඇති බවයි.පසුව එතුමාගේ ශුද්ධවරයට එසවීම  2025 සැප්තැම්බර් 07 දිනයේ දී සිදු කිරීමට කටයුතු කර ඇත.

මුල් දිවිය 

උපත සහ බව්තිස්මය 
ධනවත් ඉතාලියානු පවුල් වල සාමාජිකයන්වූ ඇන්ඩ්‍රෙයා ඇකුටිස් සහ අන්තෝනියා ෂල්සානෝ ට දාව, කාර්ලෝ ඇකුටිස් උපන්නේ 1991 මැයි 3 දිනදී එංගලන්තයෙහි ලන්ඩනයෙහි දීය. ඇකුටිස් පවුල ඉතාලියානු රක්ෂණ කර්මාන්තයෙහි වැදගත් ස්ථානයක් හිමි කරගෙන සිටියහ. ෂල්සානෝවරු මුද්‍රණ සමාගමක් මෙහෙයවූහ. ඇකුටිස්ගේ මව් පාර්ශවයෙහි මිත්තණිය එක්සත් ජනපදයෙහි උපත ලබා සිටි අතර, නිව්යෝර්ක් හී ඉඩම් හිමි පවුලකින් පැවැත ආහ.

චල්සී හි ඩොලෝර්ස් අප ස්වාමිදුවගේ  දේවස්ථානයෙහිදී 1991 මැයි 18 දිනදී ඔහුගේ බව්තීස්මය සිදු කෙරිණි. ඔහුගේ පිය පාර්ශවයෙන්  සීයාවූ කාර්ලෝ, ඔහුගේ ඥානපියා විය; ඔහුගේ මව් පාර්ශවයෙන් ආච්චිවූ ලුවානා, ඔහුගේ ඥානමව විය. කෙසේවෙතත්, ඔහුගේ දෙමව්පියන්ගෙන් එකෙකු හෝ ආගමට ලැදි නොවූහ.

ඉතාලිය වෙත සංක්‍රමණය 

ඔහුගේ උපතට පෙර, ඇකුටිස්ගේ පවුල ලන්ඩනයෙහි සහ ජර්මනියෙහි වෘත්තිමය කටයුතු වල නියැලී සිටියද, 1991 සැප්තැම්බරයෙහිදී, එනම් ඔහුගේ උපත සිදුවී වැඩි කලක් ගතවීමට පෙර මිලාන් නුවර වෙත සංක්‍රමණය වූහ. දෙමව්පියන් දෙදෙනම ඔවුන්ගේ පවුල්වල ව්‍යාපාර කටයුතු වල සිදුකිරීම ඇරඹූ අතර  ඇකුටිස් ඇතිදැඩි කිරීම නව අයිරිෂ් ජාතික කිරිමවක වෙත පැවරිණි.

සුරැකුම් මධ්‍යස්ථානයට දෙමව්පියන්ගේ පැමිණීම් කිහිපයක් හැරෙන්නට ඇකුටිස්ගේ මුල් දිවිය සම්පූර්ණයෙන්ම පාහේ කිරිමවුන් වෙතින් සිදු විය. එක් සුරැකුම් මධ්‍යස්ථානයකට එවන් පැමිනීමකදී අනෙකුත් ළමුන්ගේ හිංසාවන්ට ඔහු ලක් විය. එවකට ඔහු සිටියේ පෝලන්ත ජාතික කිරිමවක යටතේ වූ අතර ඇකුටිස් "හොඳ වැඩි" බවක් සිතූ ඇය, අනෙකුත් ළමුන් විසින් ඔහුගේ සෙල්ලම්බඩු පැහැර ගැනීම වැලැක්වීමට කිසියම් රීති කිහිපයක් උගැන්වීමට ඇය උත්සාහ ගත්තාය. කෙසේවෙතත්, මෙය පිළිබඳව ඔහු වරෙක ඇය වෙත ප්‍රතිචාර දැක්වූයේ, "මට කේන්ති ගියොත් ජේසු තුමා සතුටු නොවිය හැකි බවක්" පවසමිනි

ගිම්හාන කාලයෙහිදී ඔහුගේ මවගේ දෙමව්පියන් සමග ජීවත්වීම සඳහා සෙන්ටෝලා වෙත ඇකුටිස් යැවිණි. දහවල් කාලයෙහිදී වෙරළෙහි ගත කරන ඔහු, ඉන්පසු ප්‍රදේශයෙහි පදවි දේවස්ථානයෙහි මහළු කාන්තාවන් කිහිප දෙනෙකු හා සමගින් එක් වන්නේ ජපමාලය උච්චාරණය කිරීමටය. ඔහුගේ පවුල වෙත සන්තා මර්ගරිටා ලිගුරහි බෝට්ටුවක් අයත් වූහ.

පාසැල් අවදිය 
ඇකුටිස්ගේ පළමු ප්‍රාථමික පාසැල වූයේ, මිලාන්හී අතිශයින් උසස් පාසැලක්වූ සැන් කාර්ලෝ  විද්‍යාස්ථානය විය. 1997 සැප්තැම්බරයෙහිදී එම පැසැල වෙත ඔහු ඇතුළුවූ නමුදු, පාසැල වෙත ඔහුගේ නිවසෙහි සිට මහත් දුරක් වූ බැවින් තෙමසකට පසුව ඔහුගේ නිවසට සමීපයෙහිවූ,  ශුද්ධවූ මර්ෂලීනා කන්‍යා සොහොයුරියන් විසින් පාලනය කරනු ලැබූ මර්ෂලීන් තොම්මාසේයෝ විද්‍යාස්ථානය වෙත ඇතුළත් කෙරිණි.  පාසැල වෙත පිය නගමින් යන මගෙහි, ඔහු හට හමුවූ බොහෝ විට ඉතාලියානුවන් නොවූ නිවෙස් රැකවලුන් වෙත ඔහුගේ විශේෂ අවධානය යොමු විය. විගසින්, ඇකුටිස් ඔවුන්ගේ නම් ධාරණය කර ගත් අතර, සෑම උදයකම නැවතී ඔවුනට ආචාර කළේය.

2002 සැප්තැම්බරයෙහි සිට, මර්ෂලීන් තොම්මාසේයෝ විද්‍යාස්ථානය වෙතින් ඔහු මධ්‍ය පාසැල් අධ්‍යාපනය ලැබීය. එයින් පසුව, ඇකුටිස් ජේසු නිකායික ඉන්ස්ටිට්‍යුටෝ ලියෝනි XIII උසස් පාසැලෙහි අධ්‍යාපනය ලැබීය. 

ඔහු සාමාන්‍ය මට්ටමෙහි ශිෂ්‍යයෙක් වූ මුත් පරිගණක විද්‍යාව ඇතුළු ඔහුට රුචිවූ අනෙකුත් ශාස්ත්‍රීය ක්ෂේත්‍ර පිළිබඳව කියැවීමට හා ස්වාධීන අධ්‍යයනයෙහි යෙදීමට කැමැත්තක් දැක්වීය. සැක්සෆෝනය වාදනය කිරීම පිළිබඳවද ඇකුටිස් ස්වඅධ්‍යයනය කළේය. පාසැලෙන් නිවසේදී කල යුතු ලෙස නියම කල වැඩ සඳහා උදවු කිරීමට ඔහුට ගුරුවරයෙකු වූ අතර එම වැඩ කෙළවරවූ විට ඔහු සමග දේවස්ථානය වෙත යෑමට ඇකුටිස් පුරුදු වී සිටියේය.

 වැඩිමනත් කියවීම් 

දි යූකරිස්ට්: මයි හයිවේ ටු හෙවන් නිකොලා ගෝරි, රෝසෙර්වතෝරේ රොමානෝ සඳහා වාර්තාකරුවෙක් සහ, 2019 වසරෙහි සිට ඇක්ටිස්ගේ කාරණය සම්බන්ධයෙන් උපග්‍රාහකයා.

 ආශ්‍රිත 

උපහරණය කෙරුණු කෘතීන්